Spf. Grannskoðarastovan, tín samstarvsfelagi, tá ræður um grannskoðan, roknskap og bókhald, umframt skatta- og fíggjarviðurskifti. Við meira enn 25 ára royndum innan grannskoðan og fíggjarliga ráðgeving, kunnu vit bjóða eina tænastu á høgum fakligum støði. Vit eru at hitta í Heiðalon í Runavík. Virksemi hjá Grannskoðarastovuni byrjaði í oktobur 1981. Fyrstu árini var virkið rikið sum einstaklingafyritøka við Eyðbjørg Thorleifsson sum stjóra. Í 1986 bleiv virkið umskipað til smápartafelag, og um sama mundi byrjaði Páll Højgaard eisini at arbeiða á Grannskoðarastovuni. Fyrstu nógvu árini var hildið til í hølum á Skála, og í 2003 var deild latin upp í leigaðum hølum í Runavík. Í 2006 var alt virksemi flutt í egin hølir á Heiðavegi 31 og skrivstovan á Skála var eftir 25 árum afturlatin. Virkið hevur í dag 8 fólk í starvi, herav 4 skrásettar grannskoðarar. Grannskoðarastovan hevur síðan stovnan verið limur í danska felagnum fyri skrásettar grannskoðarar FRR.